CELEX: 62005FO0011(01)
Language: et
Date: 2009-11-18 00:00:00
Title: Avaliku Teenistuse Kohtu määrus (kolmas koda), 18. november 2009.#Olivier Chassagne versus Euroopa Ühenduste Komisjon.#Avalik teenistus - Asjas kohtuotsuse mittetegemine.#Kohtuasi F-11/05 RENV.

AVALIKU TEENISTUSE KOHTU MÄÄRUS
      (kolmas koda)
      18. november 2009
      Kohtuasi F‑11/05 RENV
      Olivier Chassagne
      versus
      Euroopa Ühenduste Komisjon
      Avalik teenistus – Saatmine Avaliku Teenistuse Kohtule uueks arutamiseks pärast lahendi tühistamist – Otsuse tegemise vajaduse äralangemine
      Ese:      Hagi, mille on EÜ artikli 236 ja EA artikli 152 alusel esitanud O. Chassagne ja mis on registreeritud numbri all F‑11/05.
         Avaliku Teenistuse Kohus jättis 29. juuni 2006. aasta määrusega kohtuasjas F‑11/05: Chassagne vs. komisjon (EKL AT 2006, lk I‑A‑1‑65 ja II‑A‑1‑241) hageja hagi ilmselge vastuvõetamatuse tõttu läbi vaatamata. Esimese Astme
         Kohus tühistas apellatsioonimenetluses 19. septembri 2008. aasta otsusega kohtuasjas T‑253/06 P: Chassagne vs. komisjon (kohtulahendite kogumikus veel avaldamata) eespool osutatud 29. juuni 2006. aasta kohtumääruse Chassagne vs. komisjon ning saatis kohtuasja Avaliku Teenistuse Kohtule uueks arutamiseks.
      
      Otsus: Kohtuasjas F‑11/05 RENV: Chassagne vs. komisjon, mis kustutatakse Avaliku Teenistuse Kohtu registrist, on otsuse tegemise vajadus ära langenud. Mõista komisjonilt
         välja kohtukulud, mida hageja on kandnud kuni Esimese Astme Kohtu 19. septembri 2008. aasta otsuse kuulutamiseni. Pärast selle
         otsuse kuulutamist tekkinud kohtukulud jätta poolte endi kanda.
      
      Kokkuvõte
      Menetlus – Hageja tegevusetus – Hagi eseme äralangemine – Otsuse tegemise vajaduse äralangemine
      (Avaliku Teenistuse Kohtu kodukord, artikkel 75)
      Avaliku Teenistuse Kohus peab korrakohase õigusmõistmise huvides hageja kestva tegevusetuse korral vastavalt kodukorra artiklile 75
         omal algatusel sedastama, et hagi ese on ära langenud ning puudub vajadus otsuse tegemiseks.
      
      (vt punkt 28)
      Viited:
      Esimese Astme Kohus: 20. juuni 2008, kohtuasi T‑299/06: Leclercq vs. komisjon (kohtulahendite kogumikus ei avaldata)